उत्तर प्रदेश : चुनाव के चौसर पर जाति की गोटियां बिछाने में जुटी बीजेपी  
भारतीय समाज पार्टी से मिलाया हाथ
मऊ जिले में की अति दलितों और अति पिछड़ों की महापंचायत
राजभरों का पूर्वांचल में बड़ा वोट बैंक
बिहार की हार के बाद भाजपा उत्तर प्रदेश को हाथ से नहीं जाने देना चाहती, लिहाजा उनके नेता मंच पर तो विकास की बात करते हैं पर समीकरण जातीय बैठा रहे हैं। यही वजह है कि अपना दल की अनुप्रिया पटेल और भासपा के बाद उनके निशाने पर और छोटी पार्टियां हैं। उत्तर प्रदेश में पिछड़ों, अति पिछड़ों, दलितों के तकरीबन 50 % वोट हैं। इनमें से यादव 19 % निकाल दें तो भी यह प्रतिशत बहुत है जिसे बीजेपी ज़्यादा से ज़्यादा अपनी तरफ गोलबंद करने में जुटी है। लेकिन बड़ा सवाल यह है कि बिहार चुनाव में भाजपा इसी जाति की कश्ती में सवार होकर डूब चुकी है। अब एक बार फिर उत्तर प्रदेश के चुनाव में इसी कश्ती में सवार होने की तैयारी कर रही है। ऐसे में देखने वाली बात यह होगी कि उत्तर प्रदेश में यह कश्ती चुनावी वैतरणी पार कर पाती है या नहीं।